
    PRIMAR,

Serviciul Public - Administraţia Domeniului Public

                SOÓS ZOLTÁN  
       Nr. 43453/10772 din 09.09.2026
REFERAT DE APROBARE
privind taxele speciale și tarifele aplicate de către

Serviciul public – Administratia domeniului public în anul 2027 şi instituirea unor sancţiuni contravenţionale aplicabile acestora
Având în vedere dispozițiile art. 56 alin. (1) din Constituția României, care prevede că „Cetățenii au obligatia să contribuie, prin impozite și prin taxe, la cheltuielile publice”,
În conformitate cu dispozițiile art. 30 din Legea nr. 273/2006, “privind finanţele publice locale”, coroborat cu art. 484 alin (1) din  Legea nr. 227/2015 privind Codul fiscal și  în temeiul dispozițiilor O.U.G. nr. 57/2019 privind Codul administrativ, consiliul local hotărăşte asupra administrării domeniului public şi privat al municipiului și aprobă taxele locale, motiv pentru care venim cu propunerea ca deliberativul municipiului să aprobe taxele speciale și tarifele aplicate de către Serviciul public – Administratia Domeniului Public pentru anul 2026, prezentate în Anexa 1 și Anexa 3, precum şi instituirea unor sancţiuni contravenţionale, aplicabile acestora, prezentate în Anexa 2, la Proiectul de hotărâre prezentat.
Pentru stabilirea nivelurilor taxelor speciale și tarifelor prevăzute în Anexa nr. 1 și Anexa 3 la Proiectul de hotărâre, s-a pornit de la nivelul taxelor speciale și tarifelor, aprobate prin HCL nr. 303/2025 privind taxele speciale și tarifele aplicate de către Serviciul public – Administrația domeniului public, în anul 2026 și instituirea unor sancțiuni contravenționale aplicabile acestora.

Nivelurile taxelor speciale și tarifelor pentru anul 2027, propuse în Anexa nr. 1 și Anexa nr. 3 la Proiectul de hotărâre, se situează în interiorul marjelor stabilite prin Legea nr. 227/2015 privind Codul fiscal și indexate în conformitate cu prevederile art. 491 din aceeași lege.
Referitor la incidența în cauză a art.  491  din  Legea nr. 227/2015 privind Codul fiscal, taxele speciale și tarifele pentru anul fiscal 2026 se indexează cu un procent de 7,3 %, reprezentând rata inflaţiei, aferentă anului 2025, comunicată pe site-ul oficial al Ministerului Dezvoltării Regionale și Administraţiei Publice și al Institutului Național de Statistică.

Nivelurile  taxelor speciale și tarifelor indexate se rotunjesc în minus în sensul că fracțiunile sub 0,5 lei se neglijează, cât și în plus pentru ceea ce depașeste 0,5 lei, întregindu-se la 1 leu prin adaos, așa cum este prevăzut în Titlul IX, pct. 11, lit. n) din H.G. nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal (Partea a II-a conţine normele metodologice de aplicare a titlurilor VIII - X din Codul fiscal), potrivit căruia “rotunjire - operaţiune de stabilire a sumelor datorate bugetelor locale la nivel de leu, fără subdiviziuni, prin reducere când fracţiunile în bani sunt mai mici de 50 de bani şi prin majorare când fracţiunile în bani sunt de 50 de bani sau mai mari.”
Taxa specială de habitat, cât și nivelul acesteia, este instituită în conformitate cu prevederile Legii serviciului de salubrizare a localităţilor nr. 101/2006, cu modificările şi completările ulterioare.
Astfel, în cuprinsul Anexelor nr. 1 și nr. 3 la proiectul de hotărâre sunt detaliate nivelurile taxelor speciale și tarifelor aplicabile de către Serviciul public – Administrația Domeniului Public în anul 2027, rezultate în urma indexării acestora cu procentul de 7,3%, potrivit dispozițiilor legale în vigoare.. 
Anexa nr. 2 la Proiectul de hotărâre, nu s-a modificat în comparație cu anul 2026, astfel, în Anexa nr. 2 la Proiectul de hotărâre, detaliem deliberativului, propunerile executivului cu privire la sancţiunile contravenţionale, aplicabile în anul 2027, în  condițiile art. 8* alin. 1) și alin. 2 lit. d) din O.G. nr. 2/2001 privind regimul juridic al contravențiilor.
 În conformitate cu art. 183 din Legea nr. 207/2015 privind Codul de procedură fiscală, cu modificările și completările ulterioare, nivelul majorarii de intarziere este de 1% pentru fiecare lună sau fractiune de lună, începând cu ziua imediat urmatoare termenului de scadenţă şi până la data stingerii sumei datorate inclusiv, cu excepţiile prevăzute de lege şi poate fi modificat prin acte normative.
De asemenea, art. 494 alin. (1) din Legea nr. 227/2015 privind Codul fiscal, prevede: ”impozitele şi taxele locale, majorările de întârziere, precum şi amenzile aferente acestora constituie integral venituri la bugetele locale ale unităţilor administrativ-teritoriale”.

Precizăm că, în procesul de elaborare a prezentului proiect de hotârare s-au avut în vedere modificările legislative incidente iar Proiectul de hotărâre este integrat în ansamblul legislaţiei, este întocmit pe baza unui act normativ de nivel superior, nu contravine și nu depășește competențele actelor normative de nivel superior și respectă în totalitate dispoziţiile Legii. nr. 24/2000 privind normele de tehnică legislativă pentru elaborarea actelor normative. 
 În situația în care vor apărea reglementări de modificare sau completare asupra actelor normative de nivel superior, vom proceda la promovarea unui proiect de hotărare în consecință. 
Față de cele arătate, supunem Consiliului local municipal dezbaterea și adoptarea Proiectului de hotarâre privind taxele speciale și tarifele aplicate de către Serviciul public – Administratia domeniului public în anul 2027 şi instituirea unor sancţiuni contravenţionale aplicabile acestora.

         *Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute  de art. 129, art.139 din O.U.G. nr. 57/2019 privind Codul administrativ

